अगले सत्र से सरकारी स्कूलों में बच्चों को दी जाएगी कंप्यूटर की ट्रेनिंग
नएसत्र से स्कूलों में शिक्षा विभाग बच्चों को कंप्यूटर एजुकेशन से जोड़ने के लिए क्लिक योजना शुरू करेगा। कक्षा 6 से 10वीं तक सेकंडरी और सीनियर के अलावा मॉडल स्कूलों के बच्चों को डिजिटल साक्षरता के लिए अधिकारियों ने निर्देश जारी कर दिए हैं। सत्र 2017-18 से इसे स्कूलों में शुरू किया जाएगा। इसमें बच्चों को कंप्यूटर की ट्रेनिंग स्ववित्त पोषित योजना के तहत आरकेसीएल (राजस्थान नॉलेज कार्पोरेशन लिमिटेड) के माध्यम से होगी। संस्था प्रधानों का कहना है कि इस ट्रेनिंग में स्ववित्तपोषित योजना के तहत संबंधित कंपनी को प्रति स्टूडेंट्स के हिसाब से कक्षा 6 से 8वीं तक 80 रुपए और कक्षा 9 से 10वीं तक के लिए 110 रुपए की फीस ली जाएगी। ऐसे में यह राशि बच्चों से एकत्रित करना मुश्किल होगा। साथ ही सरकारी स्कूलों में अधिकांश विद्यार्थी आर्थिक स्थिति से कमजोर होते हैं। ऐसे में इन बच्चों से यह फीस जमा करवाने में समस्या होगी। वहीं ग्रामीण क्षेत्र में बिजली की समस्या के चलते कंप्यूटर की ट्रेनिंग में दिक्कत आएगी।
6से 10वीं के स्टूडेंट्स के लिए डिजिटल साक्षरता योजना जल्द
अधिकारियोंका कहना है इसमें स्कूल की पढ़ाई अलावा स्टूडेंट्स को 50 से 132 घंटे तक एक सेशन में कंप्यूटर की पढ़ाई करवाई जाएगी। इसमें कक्षा 6 से 8वीं तक 50 घंटे, 9वीं कक्षा में 72 घंटे और 10वीं के बच्चों के लिए 132 घंटे पढ़ाई होगी।
hin_Deva hin_Deva hin_Deva hin_Deva